cyanic-selkie/wikianc huggingface dataset:
Skotske klaner
Opphav
Mange av klanene hevdet at de hadde en mytologisk stamfar som styrket deres status og ga en romantisk og ærerik oppfatning av deres opphav. De mektigste klanene ga seg selv et opphav basert på irsk mytologi. Eksempelvis ble det hevdet at klan Donald var etterkommere fra enten Conn, en konge fra Ulster på 100-tallet, eller Cuchulainn, Ulsters legendariske helt. Deres politiske fiender i klan Campbell hevdet at deres stamfar var Diarmuid Ua Duibhne, som det ble omtalt i Fianna-syklusen, fra tidlig irsk diktning og som fortalte om dådene til den mytiske Finn eller Fionn mac Cumhaill.
I kontrast tok klanene Mackinnon og Gregor sine opphavsfortellinger fra Siol Alpin-familien, som hevdet å nedstamme fra Alpin mac Eochaid, konge av Dalriada, far til Kenneth MacAlpin, som forente det skotske kongeriket i 843. Kun en sammenslutning av klaner, som omfattet klanene Sweeney, Lamont, MacLea, MacLachlan og MacNeill, kan spore deres opphav tilbake til 400-tallets Niall Noígíallach (eller Niall av de ni gisler), overkonge av Irland.
I virkeligheten kan etterkommere av klanene sjeldent bekrefte opphav lengre tilbake enn til 1000-tallet, og en kontinuitet i avstamning i rett linje i den fleste tilfeller kan ikke bli funnet før på 1200- eller 1300-tallet. For sistnevnte klan, MacNeil med base på øya Barra på Ytre Hebridene, har genetiske forskning avslørt at de moderne MacNeilene ikke har sine røtter blant irlendere, men blant norrøne nordboere som siden 700-tallet bosatte seg på Hebridene og de ytre skotske øyene. DNA-prøver fra Barra-MacNeiler så langt unna som USA, Canada og Australia har bevist den norrøne avstamningen. Det var ikke ett eneste treff for Irland.
Framveksten av klaner hadde heller sin årsak i politisk uro enn med etnisitet og påstått edelt opphav. Den skotske kronens overtagelse av Argyll og Ytre Hebridene fra det norske kongeriket på 1200-tallet, noe som fulgte fra pasifiseringen av mormaer av Moray (mormaer var adelstittel tilsvarende jarl) og opprørene i nordlige Skottland på 1100- og 1200-tallet, skapte muligheter for krigsherrer i påføre deres dominans over lokale familier som måtte akseptere deres «beskyttelse». Disse krigsherre kan i stor grad bli kategorisert som gæliske, skjønt deres opphav strekker seg fra gælisk til norrønt-gælisk og britisk. Ved 1300-tallet hadde det vært ytterligere tilførsel av familier som etnisk strakte seg fra normannisk eller anglo-normannisk og flamsk, slik som klanene Cameron, Fraser, Menzies, Chisholm og Grant.
I løpet av den skotske uavhengighetskrig ble føydale eiendomsforhold og lensbesittelser innført av Robert Bruce for å temme, utnytte og kontrollere klanenes krigerske dyktighet ved belønne dem med chartere landområder for å få støtte for den nasjonale motstanden mot England. Eksempelvis ble klan MacDonald opphøyd over klan MacDougall, to klaner som delte en felles avstamming fra den store norrøn-gæliske krigsherren Somerled fra 1100-tallet. Klansystemet var således ikke bare et sterk bånd av lokale familier, men også føydale bindinger til den skotsk monarkiet. Det er dette føydale elementet, styrket av skotsk lovverk, som skiller det skotske klansystemet fra stammesystemet som eksisterte i oldtidens Europa eller det som fortsatt eksisterer i Midt-Østen og blant urinnbyggere i Australasia, Afrika og nordlige og sørlige Amerika.
Borgerkrigen og jakobittene
Fra 1638 til 1651, under krigene med de tre kongeriker, var alle sider «rojalistiske» i betydningen av en delt overbevisning om at monarkiet var guddommelig gitt. Valget om å støtte Karl I eller ckonvernantenes regjering, var i stor grad drevet av tvister og strider innenfor den skotske eliten. I 1639 ble convernant-politikeren Archibald Campbell, som også var overhode av klan Campbell, gitt en fullmakt til «brann og sverd» som ble benyttet til beslaglegge områdene til klan MacDonald i Lochaber, og tilsvarende med de som var holdt av klan Ogilvy i Angus. Som en motreaksjon støttet begge klanene Monroses rojalistiske militærkampanje i 1644–1645 i håp om å gjenvinne dem.
Da Karl II gjenvant tronen i 1660 førte den vedtatt forordning Rescissory Act av 1661, en lov som opphevet og annullerte beslutninger i parlamentet fra tidligere, til at biskoper ble gjeninnsatt i Kirken i Skottland. Dette fikk støtte fra mange høvdinger i klanene da det passet inn i den hierarkiske klanstrukturen og oppmuntret lydighet til autoritet. Både Karl og hans bror Jakob II (som også var Jakob VII av Skottland) benyttet seg krigere fra Høylandet til å kontrollere Campbell-dominerte områder i sørvestlige Skottland og for slå ned Argylls opprør i 1685, et opprør ledet av Archibald Campbell, 9. jarl av Argyll, med den hensikt avsette Jakob II og VII. Ved 1680 er det beregnet at det var færre enn 16 000 katolikker i Skottland, og som var begrenset til deler av aristokratiet og gælisk-talende klaner i Høylandet og øyene.
Høylandets involvering i jakobittopprørene var resultatet av deres avsides beliggenhet, og det føydale klansystemet som krevde at leietakerne ga militærtjeneste. Historikeren Frank McLynn har identifisert sju primære drivere i jakobittenes tankegods hvor støtte for Stuartene var det minst viktige. En stor prosent av jakobittenes støtte i jakobittopprøret i 1745 kom fra folk i Lavlandet som motsatte seg unionen i 1707, og medlemmer av Den skotske episkopal kirke som er den anglikanske kirke i Skottland.
I 1745 rådet et flertall av klanlederne prins Charles Edward Stuart om komme til Skottland, inkludert klan MacDonald av Sleat og Norman MacLeod, 22. høvding av klan MacLeod. da prins charles kom til Skottland uten den lovte franske militære støtte, følte de at han ikke hadde holdt sine løfter, men det er også foreslått at Sleat og MacLeod var sårbare for restriksjoner fra regjeringen de solgte leietakere ulovlig til et arbeidssystem av indenturerte tjenere, ikke ulikt slaveri.
Mange nok ble overtalt, men valget var ganske enkelt: Donald Cameron av Lochiel, høvding for klan Cameron, forpliktet seg først etter han var gitt «sikkerhet for den fulle verdien av hans eiendom om opprøret skulle vise seg være forgjeves», mens MacLeod og Sleat hjalp Charles å rømme etter slaget ved Culloden.
Klansystemets sammenbrudd
I 1493 konfiskerte Jakob IV av Skottland herredømmet og tittelen som Lord of the Isles fra klan MacDonald. Dette destabiliserte regionen mens den etablerte forbindelsen mellom skotske MacDonald og de irske MacDonnell av Antrim betydde at uro i et land ofte betydde tilsvarende uro i et annet. Jakob IV gikk til ulike grep for håndtere den påfølgende ustabilitet, inkludert loven fra 1587, Slaughter under trust (muligens «drap under tillit»), noe som ble benyttet under Glencoemassakeren i 1692 hvor minst 38 personer fra klan MacDonald ble drept og hvor ytterligere 40 kvinner og barn døde etter at deres hjem ble brent. For å unngå endeløse stridigheter var det påkrevd at tvisten ble bilagt av kronen, særskilt mord utført i «kaldt blod», regler for når det var blitt enighet om overgivelse eller gjestfrihet hadde blitt akseptert. Første gang dette ble nedtegnet i bruk var i 1588 da Lachlan Maclean ble anklaget for drapet på sin nye stefar, John MacDonald, og 17 andre medlemmer av MacDonald under en bryllupsfest.
Evergreen (Love Theme from A Star Is Born)
«Evergreen (Love Theme from A Star Is Born)» er filmlåten til musikalen En stjerne blir født (1976). Den ble komponert og spilt inn av artisten Barbra Streisand, mens sangteksten ble skrevet av Paul Williams. Sangen ble arrangert av Ian Freebairn-Smith. Den ble utgitt på filmalbumet til En stjerne blir født.
Skotske klaner
Klansystemets sammenbrudd
Vedtekter av Iona i 1609 innebar en rekke bestemmelser som ble lagt på klanhøvdingene, formet for integrere dem i den skotske godseierklassen. Selv om det fortsatt er diskutert over den praktiske effekten av dette, var de en sterk drivkraft på klanelitene i det lang løp. Vedtektene forpliktet klanhøvdingene å bo i Edinburgh for det meste av året, og at deres arvinger skulle utdannes i skoler i det engelskspråklige Lavlandet. Langvarige perioder i Edinburgh var kostbart. Ettersom Høylandet i stor grad var et pengeløst samfunn, betydde det at de måtte endre seg til en kommersiell utnyttelse av deres landområder framfor håndtere dem som en del av et sosialt system. Kostnadene av å bo langt unna deres klanområder bidro til en kronisk gjeldssituasjon som i økende grad ble vanlig for godseierne i Høylandet, og til sist førte til salg av mange store gods på Høylandet på slutten av 1700- og tidlig på 1800-tallet.
Elipsocidae
Elipsocidae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, alger og soppsporer.
Skotske klaner
Klansystemets sammenbrudd
I løpet av 1700-tallet begynte klanhøvdingene, i et forsøk på å øke inntektene fra deres eiendommer, begrense muligheten til takisman å framleie. Det betydde at mer av leien som ble betalt av de som faktisk drev jordbruket gikk godseieren. Resultat var å fjerne dette sjiktet i klansamfunnet. I en prosess som økte betydelig fra 1770-tallet og framover hadde takisman blitt et sjelden innslag tidlig på 1800-tallet. Historikeren T.M. Devine beskrev «fjerningen av denne klassen som en av de klareste demonstrasjonene av døden for det gamle gæliske samfunnet.» Mange av takisman, foruten også de rikere bøndene (som var trøtte av gjentatte økninger leien) valgte det drastiske å forlate sine vante omgivelser og emigrere utenlands. Det kan bli forstått som motstand mot endringene i Høylandets landbruksøkonomi, foruten begynnelsen på en forbedring av landbruket, førte til utbredelse av Highland Clearances («Utrenskningen av Høylandet»). Tapet av det midtre sjiktet i Høylandets samfunn representerte ikke bare en flukt av kapital fra det tradisjonelle gæliske samfunnet, men også et tap av risikovillige foretaksmenn og entreprenører. Det første betydelig skrittet i utrenskningen av Høylandet var beslutningen til hertugene av Argyll å legge på leie på gårder og bysamfunn som var lagt ut for auksjon. Dette begynte med Campbells eiendom i Kintyre på 1710-tallet og spredte seg etter 1737 til alle deres besittelser. Denne handlingen som en kommersiell en godseier, å la jordbruksland gå til den som betalte mest, var et klart brudd på prinsippet av det tradisjonelle dùthchas (klanens kollektive område).
Elipsocidae
Utseende
Små til middelsstore (1-4,5 mm), brune eller svarte støvlus. Antennene har 13 eller av og til færre ledd, føttene har tre ledd hos de fleste, men bare to hos noen. Hos mange arter er det stor forskjell mellom kjønnene (kjønnsdimorfi), og det kan også finnes flere former innen samme kjønn (polymorfi). I motsetning til de fleste andre støvlus-familier er vingenes årenett ganske variabelt innen denne familien. Cellen areola postica (ved forvingens bakkant) kan mangle.
Skotske klaner
Klansystemets sammenbrudd
Jakobittenes opprør i 1745 pleide å bli vurdert som den vesentligste hendelsen i klansystemets endelikt. Det er ingen tvil om at i kjølvannet av opprøret kom det grusomme straffeekspedisjoner mot klanene som hadde støttet jakobittene, og lovgivende forsøk endte med å ødelegge klankulturen. Vektleggingen til historikerne nå er konverteringen høvdingene til godseiere i en langsom overgang i en lengre tidsepoke. De påfølgende jakobittopprørene, i synet til T.M. Devine, satte ganske enkelt endringsprosessen på pause mens de militære aspektene av klanene fikk midlertidig betydning; den tilsynelatende bølge av sosiale endringer etter 1745 var kun en prosess for å ta igjen det økonomiske presset som ga opphav til godseiernes jordeierskap. De ulike lovverkene som fulgte Culloden inkluderte Heritable Jurisdictions Act («Lov om arvelige jurisdiksjoner») som fjernet høvdingenes rett til holde domstol og overførte denne rollen til den nasjonale dommerstanden. Den tradisjonelle lojaliteten til klansmennene var antagelig ikke påvirket av dette. Det er også tvil om det var noen virkelig effekt fra forbudet av Høylandets tradisjonelle klesdrakter, et forbud som uansett ble trukket tilbake i 1782.
Utrenskningen av Høylandet førte til ytterligere press på klanhøvdingene i å skaffe seg mer penger fra deres landområder. I den første fasen av utrenskningen, da forbedrete jordbruksmetoder ble innført, var det flere småbønder som ble forvist og bosatte seg på nytt, ofte i kystdistriktene. De små størrelsene på disse husmannsplassene hadde til hensikt å tvinge dem til å arbeide i andre industrier, slike som fiske og tareindustrien. Med knapphet på tilgjengelig arbeid var stadig flere av fattige høylenderne som måtte pendle sesongmessig til Lavlandet. Det ga en fordel for engelsk som «arbeidsspråk». Da Gaelic Schools Society («Det gæliske skolesamfunnet») begynte undervisning av grunnleggende lese- og skrivekyndighet i gælisk i de første tiårene av 1800-tallet, var det en økning av det samme i engelsk. Dette paradokset kan bli forklart i årsrapporten for 1829 til den kristne veldedighetsorganisasjonen Society in Scotland for Propagating Christian Knowledge (SSPCK): «... så uvitende er foreldrene at det er vanskelig å overbevise dem om det kan være en fordel for deres barn å lære seg gælisk, skjønt de er alle ivrige ... etter å få dem til å lære seg engelsk.»
Elipsocidae
Systematisk inndeling / europeiske arter
Systematikken innen gruppen støvlus følger. Familiene Lesneiidae og Sabulopsocidae har nylig blitt skilt ut fra Elipsocidae.
Skotske klaner
Klansystemets sammenbrudd
Den andre fasen av utrenskningen av Høylandet rammet overbefolkede husmannssamfunn som ikke lenger var i stand til å forsørge seg selv grunnet sult og/eller sammenbrudd i de industrier som de var avhengig av. Såkalte «assisterte arbeidere» ble skaffet til nødlidende leietakere av godseierne som fant dette billigere enn å fortsette syklusene med avhjelpe hungersnød. Det ble anvendt særlige i den vestlige delen av Høylandet og på Hebridene. Mange eiendommene og godsene i Høylandet var ikke lenger eid av klanhøvdinger, I Devines undersøkelse av «Potetsulten i Høylandet», uttalte han at i 1846 var det 86 jordeiere i et område som var rammet av hungersnød, minst 62 (dvs. 70%) var «nye kjøpere som ikke hadde eid eiendom i Høylandet før 1800.» Landeiere av både de nye og de gamle oppmuntret utvandring av fattige småbønder til Canada, og senere til Australia. Utrenskningen ble fulgt av en periode med selv større utvandring, noe som fortsatte (med kortvarig opphold under den første verdenskrig) fram til begynnelsen av den store depresjonen.
Romantisk nostalgi
Det meste av lovgivningen som undertrykket klanene ble opphevet mot slutten av 1700-tallet da trusselen fra jakobittene var i klar nedgang. Loven mot bruke tradisjonelle klær fra Høylandet, som kilt, ble opphevet i 1782. Snart kom det i gang en prosess på rehabilitere kulturen på Høylandet. På 1800-tallet hadde klesmønstre i tartan i stor grad blitt oppgitt vanlige folk i regionen, skjønt bevart i høylandsregimentene i den britiske hæren, hvor fattige folk fra Høylandet vervet seg i stort antall fram til slutten av napoleonskrigene i 1815.
Den internasjonal manien for tartan og for idealiseringen av det romantisert Høylandet var blant annet satt i gang med en sterk drivkraft i publiseringen av diktsyklusen Ossians sanger som den skotske dikteren James Macpherson (1736–1796) hevdet å ha oversatt fra gamle kilder på skotsk gælisk språk. Framfor å være den som hadde oppdaget en autentisk gælisk skald og som Macpherson «oversatte», var han selv dikteren. Diktene vakte enorm entusiasme over hele Europa, og bidro til å vekke interesse for folkediktningen, men også for romantiseringen av det skotske Høylandet: «Det skotske landskapet med fjell og daler, tåke og sønderrevne skyer beskrev Macpherson med romantisk innlevelse og lyrisk kraft.» Ossians sanger betydde mye for tyske førromantiske diktere og Goethe var overbegeistret, som vist i hans Den unge Werthers lidelser (1774). Macphersons fall ble desto tyngre da en rekke kritikere, blant annet Samuel Johnson, kunne slå fast at Ossians sanger ikke var annet «frekke forfalskninger».
Evergreen (Love Theme from A Star Is Born)
Streisand og Williams vant både en Golden Globe og en Oscar for beste sang. Streisand ble da den første kvinnen som vant en Oscar for å komponere en låt. De vant også en Grammy Award for årets beste sang, mens Streisand vant en pris for stemmearbeidet sitt.
Gammarus limnaeus
Gammarus limnaeus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Skotske klaner
Romantisk nostalgi
Macpherson bidro til og forsterket romantiseringen av Høylandet, og det fortsatte selv etter hans fall. Aristokrater fra Høylandet etablerte egne samfunn i Edinburgh (1784) som feiret deres opphav. Andre sentre var blant annet i London (1788). Forestillingen av det romantiske Høylandet ble ytterligere popularisert av utgivelsene til Walter Scott. Da kong Georg IV ønsket å besøke Skottland i 1822 som første britiske monark siden Karl II i 1651, var det Walter Scott som fikk ledelsen i skape en storslått ramme og gi kongen en autentisk skotsk opplevelse, særskilt ettersom kongen ville stille i en form for kongelig ’kilt’. I påvente av besøket kom det et massivt oppsving i behovet for kilt og tartan som ikke kunne bli dekket av den eksisterende skotske linindustrien. Formgivningen av individuelle klan-tartan var i stor grad definert i denne perioden. Kilt og tartan som festantrekk fikk en varig innflytelse ved at det ble løftet opp til bli en vesentlig del av Skottlands nasjonale identitet.
Gammarus crinicaudatus
Gammarus crinicaudatus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Skotske klaner
Klansymboler
Gjenoppliving av interessen og behovet for påvise ætt i klanen har ført til produksjon av lister og kart som dekker hele Skottland med klannavn og markering av særskilte områder, tidvis med passende visning av tartanmønstre. Mens en del lister og klankart begrenser deres områder til Høylandet, har andre også vist klaner eller familier i Lavlandet. Territoriale områder og troskap endret seg over tid, og det er også ulike beslutninger om hvilke (mindre) klaner og familier som skal utelates (noen alternative nettkilder er oppført i delen Eksterne lenker nedenfor).
Antallet klaner er hva som registrert hos Lord Lyon Court. Denne definerer en klan eller familie som en lovlig anerkjent gruppe, men som ikke skiller mellom familier og klaner ettersom den anerkjenner begge begrepene som likestilte. Klaner eller familier antatt å ha hatt en høvding i fortiden, men ikke for tiden anerkjent av Lord Lyon er oppført som armigerous klaner, altså de klaner som er registrert og som en gang hadde en høvding som bar brisyre.
24. serierunde i Premier League 2008/09
24. serierunde i Premier League 2008/09 begynte lørdag 31. januar 13:45 med Stoke City – Manchester City. 16:00 ble det spilt det seks kamper før Manchester United avslutta dagen hjemme mot Everton 18:30. Søndag 1. februar spilte Newcastle United – Sunderland 14:30 og Liverpool – Chelsea avslutta runden 17:00.
A Voice from the Past
A Voice from the Past er et musikkalbum med Ole Amund Gjersvik, utgitt i 1990. Dette er hans første plate som soloartist. Medvirkende: Jan Kåre Hystad, Ole Jacob Hystad, Ole Thomsen, Helge Lilletvedt, Ole Amund Gjersvik og Geir Svinnset.
Musikkalbum med Ole Amund Gjersvik. Acoustic Records 1990.
Love Letters
Love Letters er en populærmelodi skrevet av Victor Young og Edward Heyman i 1945. Melodien ble fremført uten tekst i filmen med samme navn og ble nominert til Academy Award for beste sang i 1945.
Mange artister har senere spilt inne denne sangen, blant andre;
Sangri
Sangri (tibetansk: སྣེ་གདོང་རྫོང་ Wylie: sang ri rdzong; kinesisk: 桑日县; pinyin: Sāngrì Xiàn) er et fylke i prefekturet Shannan i den autonome region Tibet i Folkerepublikken Kina.
Administrative enheter
Storkommune: Kommuner:
Skokiian
«Skokiian» er en coverlåt med humortrioen Prima Vera, opprinnelig utgitt 12. oktober 1981 på musikkalbumet Den 5te. Sangen ble innspilt 24.-27. august 1981 i Roger Arnhoff Studio i Oslo. Lava var musikere.
Originalversjonen heter «Skokiaan» (altså to A i stedet for to I) framført av The Four Lads, en kanadisk mannlig sangkvartett. Det var opprinnelig en instrumental som ble skrevet av August Msarurgwa fra Rhodesia (som i dag heter Zimbabwe) og utgitt med bandet med det lange navnet: African Dance Band of the Cold Storage Commission of Southern Rhodesia.
Opprinnelig var tittelen navnet på en type alhoholholdig drikke som ble illegalt laget i Afrika (altså hjemmebrent), men i sangen blir skokiaan mer fremstilt som navnet på en dans.
I 1954 ble det skrevet tekst på engelsk til sangen og det ble gjort av amerikaneren Tom Glazer. 4. august samme år ble den innspilt (med tekst) av den kanadiske gruppen The Four Lads og utgitt kort etter.
Tom Mathisen og Jahn Teigen veksler på å synge. Mathisen formidler det meste i første halvdel av sangen. Siste halvdel synges mest av Teigen.
På innerposen til Den 5te har de tegnet opp hvordan man skal danse skokiian. I VHS videoen Uten en rød tråd (1981) mimer de etter sangen med svart sminke i ansiktet og ditto hvit på leppene. De bruker flasker som mikrofoner. Syv personer i alle aldre danser i bakgrunnen, og deres navn er Gro Mette Garmo, Pål Berglie, Tor Berglie, Tor Garmo, Unn Gilljane, Cecilie Helgesen og Alexander Nicolic.
«Skokiian» ble også utgitt i juni 1999 på Prima Vera Show (bonus CD)
John Marco Allegro
I begynnelsen av 1970-årene skrev Allegro en bok der han hevdet at Jesus inngikk i en sexkult som inntok hallucinogene sopper. Det oppstod en ny kult omkring denne bok.
Ungdomsmesterskapet i friidrett 2011
Ungdomsmesterskapet i friidrett 2011 var et uoffisielt norgesmesterskap i friidrett for ungdom i alderen 15 til 19 år. Det ble arrangert på Sentralidrettsanlegget Lisleby i Fredrikstad 26.–28. august. Arrangør var Fredrikstad IF.
Melodi Grand Prix 2022
Konkurransen ble arrangert av NRK og besto av fire delfinaler, to sistesjanse-sendinger og en finale. Til sammen deltok 21 sanger. Av disse var fem direktekvalifisert til finalen, mens de øvrige 16 konkurrerte i delfinalene og sistesjansen. Vinnerne fra hver delfinale og sistesjansen kvalifiserte seg til finalen, slik at finalefeltet besto av ti låter.
Delfinalene ble arrangert i januar og februar, mens finalen fant sted lørdag 19. februar 2022. Alle sendingene gikk direkte fra H3 Arena på Fornebu, med Kåre Magnus Bergh, Annika Momrak og Mikkel Niva som programledere. Bergh ledet konkurransen for åttende gang, mens Momrak og Niva debuterte som Melodi Grand Prix-programledere. Delfinalene og sistesjansen gikk uten publikum i salen, mens det var 500 publikummere i finalen.
Bakgrunn
En ukes tid etter Eurovision Song Contest 2021 åpnet NRK for innsending av bidrag til den norske konkurransen i 2022. Påmeldingsvinduet var opprinnelig fra 28. mai til 15. august, men fristen ble senere forlenget til 15. september.
Konkurransen var åpen for alle låtskrivere, men hver låtskriver kunne maksimalt sende inn tre låter. De innsendte bidragene måtte ha minst én norsk bidragsyter for å «prioritere og fremme norsk musikkliv». I tillegg til den åpne konkurransen så også konkurranseredaksjonen etter potensielle bidrag gjennom målrettede søk og direkte dialog med den norske musikkbransjen. Redaksjonen hadde til sammen rundt 1200 låter til vurdering.
Artistene og låtene ble presentert under en lanseringssending 10. januar 2022.
Sendingene
Konkurransen besto av fire delfinaler med fire låter hver, der vinneren av hver delfinale kvalifiserte seg til finalen lørdag 19. februar 2022.
I tillegg fikk de tolv utslåtte låtene fra delfinalene en ny mulighet til å kvalifisere seg til finalen gjennom to «sistesjanse»-sendinger. Mandag 7. februar stemte seerne og lytterne videre fire av de tolv utslåtte artistene i en direktesending på NRK1 og NRK P1. I denne sendingen viste en opptredenene fra delfinalene. De fire beste gikk videre til sistesjansen lørdag 12. februar. Der opptrådte de live med låtene sine på nytt og konkurrerte om den aller siste finalebilletten. I tillegg direktekvalifiserte NRK fem låter til finalen, slik at finalefeltet besto av ti bidrag.
Alle sendingene gikk direkte fra H3 Arena på Fornebu, der NRK hadde slått sammen to studioer for å gi større fysisk plass til produksjon og scene. På grunn av smittvernsrestriksjoner rundt covid-19 var det ingen publikum under delfinalene eller sistesjansen, men finalen hadde 500 publikummere. Delfinalene ble sendt direkte på NRK1 og NRK TV fra klokken 19.50 til 21.10, mens finalen ble sendt fra klokken 19.55 til 22.00.
Programledere
Sendingene ble ledet av Kåre Magnus Bergh, Annika Momrak og Mikkel Niva. Bergh var programleder for åttende gang og styrket med det programlederrekorden sin i Melodi Grand Prix; den forrige rekorden hadde Odd Grythe, som ledet de seks første konkurransene i 1960–1965. Annika Momrak og Mikkel Niva debuterte som programledere i konkurransen. Alle programlederne hadde imidlertid erfaring fra barneutgaven MGPjr: Bergh var programleder i 2009 og 2010, Momrak vant konkurransen i 2013 som del av gruppen Unik 4, mens Niva hadde ledet MGPjr tre ganger: i 2017, 2018 og 2019.
Konsept
Høsten 2021 varslet konkurranse-redaksjonen flere endringer i stemmesystemet for Melodi Grand Prix. Blant annet vurderte NRK å innføre en form for juryer for å gjøre den norske utvelgelsen mer likt Eurovision Song Contest. Til slutt droppet NRK juryplanene og lot seerne ene og alene avgjøre delfinalene og finalen.
I hver delfinale konkurrerte fire artister om én finaleplass. På forhånd ble artistene trukket i to par som kjempet mot hverandre i to dueller. De to duellvinnerne møttes i en avgjørende gullduell, hvor vinneren sikret seg en plass i finalen. De fem forhåndskvalifiserte ble presentert i hver sin sending før finalen for å sikre lik sendetid. Fire av de forhåndskvalifiserte opptrådte i hver sin delfinale, mens den femte forhåndskvalifiserte ble presentert under sistesjansen 12. februar.
Finalen
Finalen ble avholdt i H3 Arena lørdag 19. februar og ble overført direkte på NRK1, NRK P1 og NRK TV klokken 19.55–22.00. Ti melodier deltok; fem var forhåndskvalifiserte, mens de øvrige fem kvalifiserte seg via de fire delfinalene og sistesjansen. Seerne bestemte vinneren ved å stemme på nrk.no eller via sms.
Deltakere
Startrekkefølgen ble avgjort av showets produsenter etter sistesjanse-programmet og offentliggjort 14. februar.
Resultat
I finalen skal de ti låtene fremføres direkte før seerne stemmer på sine favoritter. Da første avstemningsrunde var over, avslørte programlederne hvilke fire låter som har fått flest stemmer. Av disse fire avslørte programlederne deretter hvilke to låter som fikk flest stemmer av de fire. Disse to låtene møttes i den endelige gullduellen.
I gullduellen opptrådte de to finalistene på nytt, før seerne stemte igjen. Stemmene fra første avstemning ble nullstilt, og avstemningen foregikk via nrk.no eller tekstmelding.
Gullduell
De fire med flest stemmer ble avslørt av programlederne. Av disse fire gikk de to med flest stemmer videre til den avgjørende gullduellen. Låten som fikk flest stemmer i gullduellen, vant Melodi Grand Prix og er Norges bidrag til Eurovision Song Contest 2022.
Detaljert stemmeresultat
Stemmene til de to gullduellantene ble lest opp landsdel for landsdel. Stemmene ble lest opp av Jorun Stiansen (Sørlandet), Imerika (Midt-Norge), Jenny Jenssen (Nord-Norge), Jostein Austvik (Vestlandet) og fjorårsvinner TIX (Østlandet).
Delfinale 1
Delfinalen ble arrangert i H3 Arena lørdag 15. januar 2022, klokken 19.50–21.15. I denne delfinalen deltok fire låter. I tillegg presenterte den forhåndskvalifiserte finalisten Elsie Bay sitt bidrag «Death of Us» i denne delfinalen. Didrik og Emil Solli-Tangen var gjesteeksperter.
Resultat
Konkurransen var lagt opp som en cup. Først ble de fire deltakerne delt inn i to dueller som ble trukket før delfinalen. Vinnerne fra hver duell møtte hverandre deretter i en avgjørende gullduell, der vinneren fikk en plass i finalen. Seerne avgjorde de tre duellene ved å stemme på NRK.no.
Delfinale 3
Ble arrangert i H3 Arena lørdag 29. januar 2022, klokken 19.50–21.15. I denne delfinalen deltok fire låter. I tillegg presenterte det forhåndskvalifiserte bandet NorthKid sitt finalebidrag «Someone» i denne delfinalen. Opprinnelig skulle Subwoolfer ha fremført finalebidraget sitt i denne delfinalen, men duoen måtte avlyse på grunn av covid-19. Også programleder Kåre Magnus Bergh måtte stå over denne delfinalen, siden han var i isolasjon på grunn av covid-19. Ingeborg Heldal og Stian «Staysman» Thorbjørnsen var gjesteeksperter.
Delfinale 4
Ble arrangert i H3 Arena lørdag 5. februar 2022, klokken 19.50–21.22. I denne delfinalen deltok fire låter. I tillegg presenterte det forhåndskvalifiserte bandet Subwoolfer sitt finalebidrag «Give That Wolf a Banana» under sendingen.
Allisonbreen (Antarktis)
Allisonbreen er en liten isbre i Victoria Land i Antarktis. Toppunktet til breen ligger like nord for Mount Huggins, et stort kjegleformet fjell som går ned fra vestsiden av Royal Society-fjellene, og breen munner ut i Skeltonbreen. Abbottryggen skiller den lavere enden av Rutgersbreen fra Allisonbreen. Allisonbreen ble navngitt av Advisory Committee on Antarctic Names (US-ACAN) i 1963 etter orlogskaptein John K. Allison fra den amerikanske marinen, som var sjef for avdelingen VX-6 som overvintret ved McMurdo-basen i 1959. New Zealand Antarctic Place-Names Committee (NZ-APC) godkjente navnet 27. juni 1963.
Referanser
Denne artikkelen inneholder stoff fra United States Geological Survey-artikkelen «Allison Glacier» som er i offentlig eie (innhold fra Geographic Names Information System).
Kjell E. Midthun
Kjell Einar Midthun (født 26. juli 1954 i Elverum) er en norsk illustratør og tegner.
Melodi Grand Prix 2022
Del 1
Den første delen av sistesjansen ble sendt på NRK1 og NRK P1 mandag 7. februar, klokken 20.05–21.00 og 21.15–22.30. Sendingen var lagt opp som et radioprogram fra NRK Marienlyst, og det ble vist opptak av opptredenene i delfinalene. Via NRK.no stemte seerne og lytterne videre fire låter til del 2 av sistesjansen lørdag 12. februar.
Kjell E. Midthun
Midthun har illustrert en lang rekke barnebøker, blant annet historier av Alf Prøysen. Han har også laget en stor mengde postkort, særlig av norske fjøsnisser i idyllisk og nostalgisk akvarellteknikk. «Midthun-nissen» bærer arven videre fra tidligere tegnere som Nils Bergslien, Theodor Kittelsen og Kjell Aukrust. Midthun har også laget flere humoristiske kortmotiver, ofte fra norsk natur og trollverden. Han har hatt flere separatutstillinger.
Melodi Grand Prix 2022
Del 2
Ble arrangert i H3 Arena lørdag 12. februar 2022, klokken 19.55–21.10. I denne sendingen deltok de fire låtene som ble stemt frem fra del 1 av sistesjansen. I tillegg presenterte forhåndskvalifiserte Anna-Lisa Kumoji sitt bidrag «Queen Bees» under sendingen.
Resultat
Konkurransen besto av to runder. I første runde opptrådte alle de fire sistesjansen-deltakerne. Seerne stemte frem to av dem til den siste og avgjørende gullduellen, der vinneren fikk den siste plassen i finalen. Seerne avgjorde begge rundene ved å stemme på NRK.no.
Tilbakevendende artister
Flere av deltakerne i 2022 hadde deltatt i konkurransen tidligere: I tillegg var Frode Vassel korist for JOWST i Eurovision Song Contest 2017, Alexander Rybak i 2018 og KEiiNO i 2019.
Korona-konsekvenser
Konkurransen ble opprinnelig planlagt med publikum i alle sendinger, men NRK besluttet 16. desember å droppe publikum i delfinalene og sistesjansen. Årsaken var den forverrede smittesituasjonen med omikronvarianten og nye, forsterkede nasjonale restriksjoner. Folk som allerede hadde kjøpt billetter, fikk refundert dem. NRK besluttet 2. februar 2022 at finalen skulle ha inntil 500 publikummere.
Sykdom, karantene og isolasjon førte til flere fravær og endringer i programmet. Programleder Annika Momrak måtte stå over delfinale 2 på grunn av covid-19, mens Kåre Magnus Bergh måtte stå over delfinale 3 på grunn av det samme. Også flere i produksjonen måtte isoleres på grunn av koronasykdom, noe som gjorde at NRK flere ganger måtte iverksette flere nødløsninger for å få avviklet sendingene.
Forhåndskvalifiserte Subwoolfer skulle ha fremført sin låt under delfinale 3, men måtte avlyse siden duoen ble smittet av covid-19. I stedet byttet de plass med forhåndskvalifiserte NorthKid, som skulle ha fremvist låten sin i delfinale 4.
Private telefonnumre på skjermen
Under sistesjansen del 1 ringte NRK opp de fire artistene som gikk videre til sistesjansen del 2. Ved en glipp dukket telefonnumrene til Mari Bølla og Maria Mohn opp på skjermen. NRK avpubliserte programmet da dette ble kjent, og republiserte det neste dag uten telefonnumrene.
Seertall
Antall seere på NRK1 og NRK TV. Markedsandelene gjelder for lineær-tv. Finalen ble kun sett av 737,000 seere, det laveste seertallet som er registrert for en norsk finale.
Noter
<references group="lower-alpha" />
Biblia Hebraica
Biblia Hebraica er en utgave av den hebraiske teksten til Det gamle testamente, hvis første edisjon kom i 1906 med Rudolf Kittel som redaktør. Den ble fulgt av ytterligere en edisjon med grunnlag i den trykte tekst fra 1525. Fra og med edidjon 3, også kalt BK3, utgjøres utgangsteksten for tekstutgaven av Codex Leningradensis fra år 1008. Den edisjon som var i brfuk fortsatt ved begynnelsen av 2000-årene er Biblia Hebraica Stuttgartensia (BKS). Den femte edisjonen, Biblia Hebraica Quinta (BKQ), er fra og med 2004 under utgivelse.
Kilder
http://www.academic-bible.com/fileadmin/user_upload/Download-Dateien/DL_Textual_Research.pdf
Haldor Mæland
Haldor Andreas Mæland (født 1960) er en norsk pianist, solist og akkompagnatør.
Mæland har studert ved Rogaland musikkonservatorium, Hochschule für Musik und Theater Hannover og Norges musikkhøyskole hvor han hadde sin diplomeksamen i 1986.
Han debuterte i Universitetets Aula i 1987.
Han har vært solist med en rekke orkestre og korps, og har gitt solokonserter i Norge, Sverige og Tyskland. Mæland har også vært på jevnlige turneer for Rikskonsertene.
Han er førsteamanuensis i akkompagnement ved Norges musikkhøgskole, og pianolærer på musikklinja ved Ski videregående skole.
A lyga 2023
A lyga 2023, er den 34. sesongen av A lyga. Sesongen begynte 3. mars 2023 og avsluttes i November 2023. Regjerende mestere er Žalgiris.
Wake Up (Arcade Fire)
«Wake Up» er en indierocksang av det canadiske rockebandet Arcade Fire. Det var den femte og siste singelen fra bandets debutalbum, Funeral. Singelen ble gitt ut som en 7" vinylplate den 14. november 2005.
«Wake Up» ble spilt før New York Rangers sine kamper i sesongen 2006-2007. Den blir nå brukt som introsang for Premier League-klubben Aston Villa.
Sangen ble spilt i begynnelsen av U2s konsert under Vertigo Tour, vanligvis fulgt av «City of Blinding Lights». En liten bit av sangen kunne høres på U2 sin konsertfilm, Vertigo 2005: Live from Chicago.
En liveversjon av sangen, fremført med David Bowie, kan høres på Live EP (Live at Fashion Rocks).
En ny versjon av sangen ble spilt inn for traileren til filmen Til Huttetuenes land.
Sangen brukes til å avslutte radioprogrammet The Dan Patrick Show hver fredag.
Sangen ble brukt i reklamer i pausen i Super Bowl XLIV. Alle inntektene fra visningene med sangen ble donert til Partnes in Health, som brukte pengene til hjelp i Haiti etter jordskjelvet i 2010.
Robert Fein
Robert Fein (født 8. desember 1907 i Wien, død 2. januar 1975) var en østerriksk vektløfter som deltok i de olympiske leker 1936 i Berlin. Fein ble olympisk mester i vektløfting under OL 1936 i Berlin. Han vant den nest letteste klassen, lettvekt opp til 67,5 kg sammen med Anwar Mesbah fra Egypt. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Både Fein og Anwar Mesbah løftet sammenlagt 342,5 kilo, ny verdensrekord og 15,5 kilo mer enn bronsevinneren.
Katrin Schwing
Katrin Schwing (født 21. mars 1972) er en tysk terrengsyklist.
Gammarus araxenius
Gammarus araxenius er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Liste over Hordalands fylkesmenn
Liste over Hordalands fylkesmenn omfatter stiftamtmenn i Bergen stiftamt (1660–1918), amtmenn i Bergenhus amt (1681–1766), amtmenn i Søndre Bergenhus amt (1766–1918), amtmenn i Bergen amt (1831–1918), fylkesmenn i Bergen fylke (1919–1972) og fylkesmenn i Hordaland fylke (1919-d.d.). Begrepene amt og amtmann ble erstattet med fylke og fylkesmann 1. januar 1919. Bergen amt ble da til Bergen fylke, Søndre Bergenhus amt til Hordaland fylke. Disse hadde felles fylkesmann til de ble slått sammen til Hordaland fylke i 1972.
Fylkesmannsembetet hadde sete i Bergen. Fra 1. januar 2019 ble Fylkesmannen i Hordaland og Fylkesmannen i Sogn og Fjordane slått sammen til Fylkesmannen i Vestland.
SATB
SATB (også SCTB) er en ofte anvendt forkortelse for den vanlige besetningen i et firestemmig kor- eller solistensemble med en eller flere stemmer pr stemmeleie – Sopran (soprano), Alt (contralto), Tenor (tenore) og Bass (basso).
SATB er den vanlige besetningen i barokken, wienerklassisismen og romantikkens oratorier fra Johann Sebastian Bach til Johannes Brahms.
Left 4 Dead 2
Left 4 Dead 2 er et samvirkende videospill som går i førsteperson og er en oppfølger til spillprodusenten Valve Corporations tidligere spill Left 4 Dead. Det kan karakteriseres som et flerspiller, og førstepersonsskytespill.
Spillet ble lansert den 17. november 2009 for dataplattformene Microsoft Windows og Xbox 360 i USA. Det kom ut den 20. november i Europa. Det bygger på det samme samvirkende spillopplegget som i første tittel og benytter den samme proprietære spillmotoren. Spillet hadde verdenspremiere ved E3 2009 med en trailer i løpet av Microsofts pressekonferanse.
Som i originalen er lokaliseringen for Left 4 Dead 2 plassert i ettervirkningen av en apokalyptisk pandemi og fokuserer på fire overlevende som slåss mot horder av onde infiserte. De overlevende må kjempe deres veg gjennom ulike nivåer, uavbrutt av trygge hus som fungerer som kontrollpunkt, og med det mål å nå fram til et redningsfartøy. Spillet er metodisk forandret ved en kunstig intelligensmaskin kalt for «direktører» som overvåker spillernes ytelse og justerer scenariet ved å framskaffe en dynamisk utfordring. Flere nye trekk har blitt introdusert: nye typer infiserte, våpen og en fortelling som knytter spillets fem felttog sammen.
Hima Das
Hima Das (assamesisk: হিমা দাস, født 9. januar 2000) er en indisk friidrettsutøver som konkurrerer i sprintløp. Hun vant 400 meter under U20-VM i friidrett 2018, og fikk sølv på samme distanse under Asialekene 2018 med ny nasjonal rekord på 50,79 sekunder. Hun ble indisk mester på 200 og 400 meter i 2018.
Bakgrunn
Das ble født i landbyen Kandhulimari, nær byen Dhing i Nagaon distrikt i delstaten Assam. Hennes foreldre dyrket ris, og hun er yngst av fem søsken. På high school spilte hun fotball, men fordi det satset lite på kvinnefotball i India anbefalte en lærer henne å bytte til friidrett. Hennes første trener var Nipon Das i starten, men etter råd fra ham flyttet hun til Guwahati for å trene under bedre forhold der.
Sesongen 2017
Das deltok i U18-asiamesterskapet i friidrett 2017, der hun kom på sjuendeplass på 200 meter. Hun deltok i U18-VM i friidrett 2017 i Nairobi, og kom der på femteplass på 200 meter. I det åpne indiske mesterskapet i friidrett 2017 vant hun 200 meter, med ny personlig rekord på 24,26 sekunder, og ble med det nasjonal mester på 200 meter.
Sesongen 2018
Hun vant 200 meter i det indiske kvalifiseringsstevnet for Asialekene (Asian Games Pre-Tournament), og fikk også gull på 4 x 400 meter stafett. Hun vant 100 meter under Indian Grand Prix i februar, og i Federation Cup vant hun både 200 og 400 meter. Etter dette ble hun tatt ut til å delta i Samveldelekene 2018 i Australia, der hun kom på sjetteplass på 400 meter og sjuendeplass på 4 x 400 meter stafett.
I juni deltok hun i National Inter-State Championships, som teller som nasjonalt mesterskap i India, og vant der 200 og 400 meter. Hun deltok i U20-VM i friidrett 2018, og vant der 400 meter, og India kom på fjerdeplass på 4 x 400 meter stafett. I Asialekene 2018 satte hun ny indisk rekord på 400 meter i innledningsheatet, med 51,00 sekunder, og hun forbedret denne rekorden til 50,79 sekunder i finalen, der hun kom på andreplass bak Salwa Eid Naser fra Bahrain. Hun deltok også på 200 meter, men ble der diskvalifisert i semifinalen for tyvstart. India vant 4 x 400 meter under Asialekene, med Das på laget, og hun deltok også på Indias lag som fikk sølv på 4 x 400 meter stafett mix.
Scottish Ambulance Service
Scottish Ambulance Service (engelsk) eller Seirbheis Charbadan-eiridinn na h-Alba (skotsk-gælisk) er den offentlige ambulansetjenesten i Skottland, og inngår i det offentlige helsevesenet, National Health Service. Tjenesten finansieres direkte av Skottlands regjering.
Ambulansetjenesten består av to deler; en akuttdel hvor ambulansearbeidere rykker ut til nødsituasjoner, og en pasienttransportdel hvor ambulansebiler befordrer pasienter til og fra avtalt behandling ved sykehus.
Tjenesten er organisert i fem geografiske divisjoner samt et nasjonalt hovedkvarter i Edinburgh. Den har også en luftambulanseavdeling med to Beechcraft King Air ambulansefly og to Eurocopter EC-135 ambulansehelikoptere.
Schöpstal
Schöpstal er en kommune i den østlige delen av Landkreis Görlitz i Direktionsbezirk Dresden i Fristaten Sachsen. Byen har 2 628 innbyggere (31. desember 2008) og er en del av Forvaltningsforbundet Weißer Schöps/Neiße.
Schöpstal ligger i den østlige delen av kretsen og grenser i øst til Görlitz. Bundesstraße 6 og Bundesautobahn 4 går gjennom kommunen. De enkelte distriktene i kommunen består av bebyggelser i skogsdistrikter som er typiske for områdene langs elven Weißer Schöps
Kommunen Schöpstal ble opprettet den 1. august 1994 gjennom en sammenslåing av de tre tidligere kommunene Ebersbach, Girbigsdorf og Kunnersdorf fra den tidligere Kreis Görlitz. Tettstedet Liebstein utgjør den fjerde kretsen i kommunen.
Schöpstal var en kommune i Niederschlesischer Oberlausitzkreis fra 1. august 1994 frem til 1. august 2008. Siden 1. august 2008 har byen vært en del av Landkreis Görlitz.
Georgias kvinnelandslag i fotball
Georgias kvinnelandslag i fotball representerer Georgia i internasjonal fotball. Georgia meldte seg opp i kvalifiseringen til EM i 1999, men trakk seg etter to kamper, mot Jugoslavia (0-11) og Tyrkia (0-1). Deretter var Georgia ute av kvalifiseringer fram til kvalifiseringen til EM i 2009. Der var Georgia i innledende gruppe med Tyrkia, Nord-Irland og Kroatia. Georgia endte sist med null poeng.
Georgia vant sin første kamp 11. mai 2009, med 3-1 over Republikken Makedonia, og scoret også sitt første mål i en obligatorisk kamp dette året, med 1-3 mot Skottland i kvalifiseringen til VM 2011. Likevel satte man også en negativ rekord dette året; kvalifiseringen åpnet med 0-15 for Danmark. Georgia endte til slutt nederst i femlagsgruppa, men klarte sitt første poeng i en offisiell kamp med 1-1 mot Bulgaria hjemme.
Nash-papyrusen
De oppbevares i dag på biblioteket ved Cambridge University.
Fragmentene, som hver er ca. 7,5 x 12,5 cm, inneholder utdrag av Annen Mosebok 20,2-17, det vil si De ti bud (dekalogen), og Femte Mosebok, 6,4-5, også kalt Shema Yisrael-bønnen. Tetragrammet, JHWH, forekommer i alt syv ganger i fragmentene.
Da fragmentene foruten de 10 bud også inneholder Shema Jisrael-bønnen, tyder det på at de er en kopi av et liturgisk skrift, idet det i begge Talmud dokumenteres at dekalogen ble lest før Shema Jisrael-bønnen i Egypt.
Teksten, som er uten vokaler, adskiller seg fra samtidige skrifter ved at ordene er klart adskilte. I andre skrifter fra samme tid er ordene skrevet uten mellomrom.
Nash Papyrus er det eldste bibelske skrift på hebraisk man har funnet i Egypt.
Civitas
Etter hvert som Romerriket vokste ble innbyggerne i de ytre romerske provinsene enten klassifisert som dediticii i betydningen «har overgitt seg», eller ble behandlet som et klientkongedømme med en del uavhengighet som ble garantert gjennom avtaler. Den siste gruppen ble kjent som civitates foederatæ og ble unntatt fra å betale skatt og underlagt romersk lov.
Bosetninger med høy prestisje og økonomisk betydningsfulle som Marseille og Messina er eksempler på okkuperte regioner som ble gitt delvis selvstyre under den romerske republikk. Øya Malta i Middelhavet ble gitt denne statusen som belønning for sin lojalitet med Roma under andre punerkrig. De nye romaniserte urbane bosetningene for stammer av klientkongedømmer ble også kalt for civitates og var vanligvis opprettet på nytt nært stedet til en tidligere hovedstad fra før romersk tid. Ved Cirencester i England gjorde romerne bruk av et sted for hærens hovedkvarter som opprinnelig hadde oppsyn med den innfødte bosetning, oppidum, som lå rett ved, for å opprette en civitas.
I senere tid ble begrepet ikke benyttet for å dekke kun vennligsinnede innfødte stammer og deres byer, men også for lokalstyret i fredelige provinser som utførte siviladministrasjon. Land avsatt for å bli en civitas ble offisielt delt opp, en del ble overdratt til lokale og andre ble eid av siviladministrasjonen. Et grunnleggende gatenett i romersk mønster ville bli landmålt, men utviklingen av civitas fra der av ble etterlatt til innbyggerne, selv om keiserlige tilskudd for oppførelser av nye offentlige bygninger kunne bli gitt.
Tacitus har beskrevet hvordan romanifiserte britonere omfavnet de ny urbane sentrene:
Civitates adskilte seg fra mindre godt planlagte vici som vokste opp i uorden rundt de romerske militærgarnisonene, og fra coloniæ hvor pensjonerte soldater bosatte seg, og fra formelle politiske instanser skapt av eksisterende bosetninger kalt for municipia. Civitates var regionale markedsbyer komplett med en basilika og et romersk forum (markedsplass) som inkluderte administrativ og økonomisk fokus. Civitates' hovedfunksjon var å stimulere lokaløkonomien for å kunne heve skattene og produsere råmaterialer. Alle disse aktivitetene ble administrert av en ordo eller curia, et civitas-råd som besto av menn av nødvendig høy status for å kunne holde på en offentlig posisjon.